b'\n_START_ARTICLE_\nMetaldetektor\n_START_PARAGRAPH_\nEn metaldetektor er et m\xc3\xa5leinstrument, der ved hj\xc3\xa6lp af elektromagnetisk induktion identificerer metalv\xc3\xa6rdier fra diverse metaller. Det benyttes for eksempel af detektorf\xc3\xb8rere i deres jagt p\xc3\xa5 levn fra fortiden, der indeholder metaller, og flere af Danmarks ark\xc3\xa6ologiske fund g\xc3\xb8res med disse apparater._NEWLINE_Metaldetektoren bruges endvidere i sikkerhedsbrancen \xe2\x80\x93 i lufthavne og lignende \xe2\x80\x93 n\xc3\xa5r der skal screenes for v\xc3\xa5ben og andre u\xc3\xb8nskede metalgenstande._NEWLINE_I Danmark m\xc3\xa5 private anvende metaldetektor p\xc3\xa5 \xc3\xa5bent land, s\xc3\xa5l\xc3\xa6nge der ikke graves dybere end pl\xc3\xb8jelaget. Det er ulovligt at g\xc3\xa5 med metaldetektor p\xc3\xa5 fredede fortidsminder, som gravh\xc3\xb8je, j\xc3\xa6ttestuer, stendysser, voldsteder, skanser, gravpladser m.v. Alle synlige fortidsminder er fredede uafh\xc3\xa6ngigt om der er opsat fredningsten eller anden skiltning. _NEWLINE_Ved p\xc3\xa5tr\xc3\xa6fning af st\xc3\xb8rre genstande eller skattefund skal den relevante ark\xc3\xa6ologiske museum kontaktes. Skattefund er defineret som to eller flere metalfund fundet samlet.  _NEWLINE_Lovgivningen er reguleret af danef\xc3\xa6slovgivningen, hvorved fund skal afleveres til Nationalmuseet via det n\xc3\xa6rmeste ark\xc3\xa6ologiske museum.  _NEWLINE_Derudover skal man ogs\xc3\xa5, som ved anden f\xc3\xa6rdsel p\xc3\xa5 privat omr\xc3\xa5de, have tilladelse fra lodsejeren.'